Se non siguesse massa long entà racondar, descriueria peth menut com siguec vençut per Teseo e es sòns cavalièrs eth país des Amazònes e, plan especiaument, era terribla batalha que tengueren es atenenci damb eres; com Hipolita, era herotja e beròia reina d’Escitia, siguec assetjada; era hèsta que se celebrèc quan era sua nòça e era tronada que les arribèc de camin entara sua patria.